**ORIMATTILAN KAUPUNKI**

**Sivistystoimiala/varhaiskasvatus**

Sivistysvaliokunta 18.3.2024

**VARHAISKASVATUKSEN
ASIAKASMAKSUOHJE 1.8.2024 ALKAEN**

**Mihin varhaiskasvatuksen asiakasmaksu perustuu?**

Varhaiskasvatuksen asiakasmaksulaissa (1503/2016) säädetään kunnan järjestämässä päiväkoti- ja perhepäivähoidossa perittävistä maksuista. Varhaiskasvatuksen asiakasmaksulaki ei koske yksityisesti järjestettävää varhaiskasvatusta.

**Palvelusetelin arvon määräämiseen on erillinen ohje aikatauluineen.**
Perheelle määräytyvän maksun osalta noudatetaan näitä periaatteita soveltuvin osin (perhekoko ja tulot).

Sisällys [1](#_Toc138668225)

[Perheen koko 2](#_Toc138668226)

[Perheen tulot 2](#_Toc138668227)

[Maksuprosentit, vähimmäis- ja enimmäisbruttotulorajat 3](#_Toc138668228)

[Asiakasmaksu 4](#_Toc138668229)

[Asiakasmaksun laskutus 4](#_Toc138668230)

[Maksun perimättä jättäminen ja alentaminen 4](#_Toc138668231)

[Tuntiperusteinen maksu 5](#_Toc138668232)

[Hoitoaikavaraukset ja varattujen tuntien ylitys 5](#_Toc138668233)

[Ylimenevien hoitotuntien laskutus 5](#_Toc138668234)

[Esiopetuksessa olevan lapsen maksu 6](#_Toc138668235)

[Avoin varhaiskasvatus 7](#_Toc138668236)

[Tilapäisen varhaiskasvatuksen asiakasmaksu 7](#_Toc138668237)

[Poissaolojen vaikutus varhaiskasvatukseen asiakasmaksuun 7](#_Toc138668238)

[Peruuttamatta jätetystä varhaiskasvatuksesta perittävä maksu 8](#_Toc138668239)

[Varhaiskasvatuksen asiakasmaksun tarkistaminen 8](#_Toc138668240)

[Tietojen muutokset 9](#_Toc138668241)

[Vanhempainvapaa 9](#_Toc138668242)

[Tiedustelut 9](#_Toc138668243)

Perheen koko

Perheen kokona otetaan huomioon yhteistaloudessa avioliitossa tai avioliitonomaisissa olosuhteissa elävät henkilöt sekä kaikki heidän kanssaan samassa taloudessa asuvat molempien alaikäiset (alle 18-vuotiaat) lapset.

Jos lapsen huoltajat asuvat eri osoitteissa ja erillistalouksissa, mutta lapselle järjestetään varhaiskasvatusta vain yhdessä kunnassa, määrätään maksu sen perheen tulojen perusteella, jonka luona lapsi Väestörekisterikeskuksen mukaan asuu. Maksu osoitetaan vain samassa osoitteessa asuvalle huoltajalle. Huoltajat sopivat keskenään mahdollisesta laskun jakamisesta. Jos lapselle järjestetään varhaiskasvatusta kahden kunnan alueella, maksu määrätään erikseen molemmissa kunnissa. Näin määrätyt maksut eivät saa ylittää yhteensä 311 euroa kuukaudessa.

Perheen tulot

Perheen hyväksyessä korkeimman maksuluokan, määrätään maksu sen mukaisesti eikä tulorekisteriä käytetä tai tulotietoja tarvitse toimittaa. Korkeimman maksuluokan määräytyminen on esitetty alla olevassa taulukossa.

Mikäli asiakasmaksu halutaan määräytyvän tulojen mukaan, käytetään maksun määrittelyä varten tulorekisteriä tai mikäli tarvittavia tietoja ei saada tulorekisteristä, huoltajien toimittamia tositteita tai tuloarviota.

**Lapsen aloittaessa varhaiskasvatuksessa, tulee huoltajien toimittaa tulotiedot ja -tositteet viivytyksettä** maksun määräämistä varten, viimeistään varhaiskasvatussuhteen aloittamista seuraavan kuukauden 5. päivään mennessä.

* Huoltajien palkkalaskelmat, joissa bruttopalkka lisineen + luontaisedut/kk + lomaraha. Laskelmasta tulee ilmetä myös ansiot kuluvalta- ja edelliseltä kalenterivuodelta.
* Todistus eläkkeistä ja muista etuuksista ja (esim. vanhempain-, sairaus-, kuntoutus-, koulutus- ja työttömyyspäiväraha, työmarkkinatuki)
* Todistus pääoma- ja muista tuloista (vuokratuotot, korko- ja osinkotulot, metsätulo) Tulorekisteristä ei saa näitä tietoja lainkaan.
* Itsenäisen liikkeen- tai ammatinharjoittajan tulee toimittaa yrittäjän tuloselvityslomake liitteineen (ohjeet lomakkeella). Lomake löytyy Orimattilan kaupungin www-sivuilta/varhaiskasvatus: [Sähköinen asiointi ja lomakkeet - orimattila](https://orimattila.fi/kasvatus-ja-koulutus/varhaiskasvatuspalveluiden-asiakkaana/sahkoinen-asiointi-ja-lomakkeet/). Tulorekisteristä ei saa näitä tietoja lainkaan.
* Kirjallinen suostumus tulorekisterin tietojen käyttöön on hyvä toimittaa heti, niin seuraavina vuosina lapsen varhaiskasvatuksen jatkuessa perheiden palkkatulotiedot voidaan tarkistaa suoraan verohallinnon ylläpitämästä tulorekisteristä.

Jos perhe ei toimita tulotositteita määräaikaan mennessä varhaiskasvatuksen asiakasmaksun määrittämiseksi, on maksu **korkeimman maksuluokan mukainen**. Jos maksun määräämistä koskeva päätös on perustunut asiakkaan antamiin virheellisiin tietoihin, voidaan oikaistu maksu periä takautuvasti enintään vuoden ajalta.

**Perheen tuloja ovat** huoltajien (sis. yhteistaloudessa elävät avio- tai avopuolisot) ja ko. lapsen tulot. Tuloksi luetaan veronalaiset ansio- ja pääomatulot sekä veroista vapaat tulot. Metsätuloa laskettaessa otetaan pyynnöstä huomioon metsänhoitoyhdistyksen tai Suomen metsäkeskuksen antaman lausunnon perusteella hakkuumahdollisuuden nettoraha-arvon mukainen alennus. Kuukausituloihin lisätään lomarahan osuus 5%, mikäli tositteista ei ilmene koko verovuoden lomaraha. Lasten tuloja voivat olla esim. perhe-eläke, korkotulo, elatusapu tai elatustuki. Tulojen vähennyksissä otetaan huomioon suoritetut elatusavut ko. perheen ulkopuolisille lapsille.

**Tulona ei oteta huomioon** lapsilisää, vammaisetuuksista annetun lain (570/2007) mukaista etuutta, kansaneläkelain (568/2007) mukaista lapsikorotusta, opintotukilain (65/1994) mukaista opintotukea, asumistukea, tapaturmavakuutuksen perusteella suoritettavia sairaanhoito- ja tutkimuskuluja, sotilasavustusta, rintamalisää, aikuiskoulutustukea, toimeentulotukena maksettavaa toimintarahaa ja matkakorvausta, Kansaneläkelaitoksen kuntoutusetuuksista ja kuntoutusrahaetuuksista annetun lain (566/2005) mukaista ylläpitokorvausta, julkisesta työvoima- ja yrityspalvelusta annetun lain (916/2012) mukaista kulukorvausta, opintojen johdosta suoritettavia apurahoja ja muita vastaavia avustuksia, perhehoidon kustannusten korvauksia eikä lasten kotihoidon tukea. (19.12.2017/961)

**Maksuprosentit, vähimmäis- ja enimmäisbruttotulorajat**

|  |  |  |  |
| --- | --- | --- | --- |
| Perhekoko | Vähimmäis- bruttotulo e/kk | Maksuprosentti | Korkein maksu (295e/kk) bruttotuloraja euroa/kk |
| 2 | 4066 | 10,7 | 6972 |
| 3 | 5245 | 10,7 | 8151 |
| 4 | 5956 | 10,7 | 8862 |
| 5 | 6667 | 10,7 | 9573 |
| 6 | 7376 | 10,7 | 10282 |

Huomioitu indeksitarkistus 1.8.2024 ja lakimuutos 1.3.2023

Yli 147 tuntia kuukaudessa oleva varhaiskasvatuksen asiakasmaksu saa olla enintään perhekoon mukaan määräytyvän maksuprosentin osoittama euromäärä vähimmäistulorajan ylittävästä kuukausitulosta. Kun perheen koko on suurempi kuin kuusi, nostetaan tulorajaa 275 eurolla kustakin seuraavasta alaikäisestä lapsesta.

Perheen ensimmäiseksi lapseksi katsotaan lain mukaan aina nuorin varhaiskasvatuspalveluja

käyttävä lapsi. Perheen nuorimman lapsen kokopäiväisen varhaiskasvatuksen korkein maksu on 311 euroa kuukaudessa. Toisesta lapsesta perittävä maksu on aina enintään 40 % ensimmäisen lapsen kokoaikaisesta maksusta. Kustakin seuraavasta lapsesta perittävä maksu on 20 % nuorimman maksun määrästä. Lasta koskevaa 30 euroa pienempää kuukausimaksua ei peritä.

Voit arvioida maksun määrää laskurilla Orimattilan kaupungin www-sivuilta/varhaiskasvatus: [Sähköinen asiointi ja lomakkeet - orimattila](https://orimattila.fi/kasvatus-ja-koulutus/varhaiskasvatuspalveluiden-asiakkaana/sahkoinen-asiointi-ja-lomakkeet/).

**Asiakasmaksu**

Pääsääntö on, että varhaiskasvatusmaksu määrätään toistaiseksi voimassa olevana.

Lyhytaikaista varhaiskasvatustarpeen muutosta ei huomioida. Esimerkiksi vuosiloma tai siihen rinnastettava muu keskeytys ei ole maksun alentamisen peruste. **Muutostarpeen tulee olla pysyvän luonteista vaikuttaakseen asiakasmaksun määräämiseen.**

Varhaiskasvatusmaksu tarkistetaan kerran vuodessa pyydettyjen uusien tulotietojen ja voimassa olevien säädösten perusteella. Kansallinen tulorekisteri toimii tarkistuksen tukena, mutta kaikki tulolajit eivät ole sieltä saatavilla. Vastuu tietojen toimittamisesta on aina perheellä.

Maksu peritään enintään yhdeltätoista kalenterikuukaudelta toimintavuoden (1.8.-31.7.) aikana. Maksuton kuukausi on heinäkuu edellytyksellä, että lapsen varhaiskasvatus on alkanut ennen edellisen vuoden syyskuun ensimmäistä päivää ja laskutettuja kuukausia on 11. Oikeus maksuttomaan kuukauteen säilyy muutettaessa kunnasta toiseen. Jos lapsi on varhaiskasvatuksessa toimintavuoden kaikkina kuukausina ja hän on poissa varhaiskasvatuksesta toimintavuoden aikana muusta syystä kuin sairauden vuoksi enintään kolme neljäsosaa kuukausimaksun perusteena olevien kuukausittaisten varhaiskasvatuspäivien määrästä, voidaan maksu kuitenkin periä 12 kuukaudelta. Poissaolopäiviä laskettaessa otetaan huomioon etukäteen ilmoitetut poissaolot.

Asiakasmaksun laskutus

Kalenterikuukauden maksut laskutetaan jälkikäteen. Varhaiskasvatuksen asiakasmaksu on ulosottokelpoinen ja siitä peritään lain mukaista viivästyskorkoa. Tilapäisissä maksuvaikeuksissa, ottakaa yhteyttä varhaiskasvatuksen toimistoon ennen laskun eräpäivää. Maksamattomat varhaiskasvatusmaksut siirretään perintätoimistolle laskulla olevan eräpäivän jälkeen.

Ensisijaisesti, mikäli sinulla on e-lasku käytössä, lähtee varhaiskasvatuksen lasku jatkossakin suoraan verkkopankkiin. Jos olet ottanut käyttöön Postin OmaPosti-toiminnon tai Kivran, menee varhaiskasvatuspalveluiden lasku sinne jos et ole tehnyt e-laskusopimusta verkkopankkiin.Jos sinulla ei ole mitään verkkolaskusopimusta, tulee laskusi jatkossakin kirjeitse.

Maksun perimättä jättäminen ja alentaminen

Varhaiskasvatuksen asiakasmaksuun tai avoimen varhaiskasvatuksen kerhomaksuun voi anoa maksuvapautusta tai alentamista tilanteessa, jossa palvelun käyttäjä perheen toimeentulo vaarantuu toimeentulotuesta annetun lain (1412/1997) tarkoittamalla tavalla. Varhaiskasvatuksen maksuvapautusanomus löytyy Orimattilan kaupungin www-sivuilta/varhaiskasvatus: [Sähköinen asiointi ja lomakkeet - orimattila](https://orimattila.fi/kasvatus-ja-koulutus/varhaiskasvatuspalveluiden-asiakkaana/sahkoinen-asiointi-ja-lomakkeet/). Anomuksen käsittelee ja päättää varhaiskasvatusjohtaja valiokunnan vahvistamien periaatteiden mukaisesti. Maksua ei peritä, jos varhaiskasvatus on lapselle lastensuojelun avohuollon tukitoimi tai lapselle myönnetään erityishuoltona kuntouttava varhaiskasvatus. Varhaiskasvatusjohtajalle tulee toimittaa asiakassuunnitelma tai päätös erityishuollosta. Asiakasmaksun alentamista tai perimättä jättämistä ei myönnetä taannehtivasti, vaan sen kuukauden alusta, jolloin hakemus on saapunut varhaiskasvatuksen toimistoon.

**Tuntiperusteinen maksu**

Varhaiskasvatuksen kuukausimaksu perustuu palvelusopimuksen laatimisen yhteydessä sovittuun kuukausittaisten varhaiskasvatustuntien määrään. Mikäli tuntien määrää ei pystytä ennalta arvioimaan, ja tarve vaihtelee kuukausittain, varataan tuntimäärä maksimitarpeen mukaan. Vaikka todellinen käyttö olisi ennalta varattua vähäisempää, peritään vähintään päätöksen mukainen maksu.

|  |  |  |
| --- | --- | --- |
| **Aika, tuntia/kk** | **Maksu % kokopäiväisen varhaiskasvatuksen maksusta** | **Korkein maksu**  |
| enintään 84 h/kkkeskimäärin alle 20 h/vko | peritään 60 % kokopäiväisen varhaiskasvatuksen maksusta + mahdollinen tuntiylitys | 187€ |
| yli 84 - 147 h/kkkeskimäärin alle 35 h/vko | peritään 80 % kokopäiväisen varhaiskasvatuksen maksusta + mahdollinen tuntiylitys | 249€ |
| yli 147 h/kkkeskimäärin alle 40 h/vko | peritään kokopäiväisen varhaiskasvatuksen maksu | 311€ |

Hoitoaikavaraukset ja varattujen tuntien ylitys

Huoltajien tulee ilmoittaa sähköisen varauskalenterin kautta etukäteen lapsen varhaiskasvatukseen osallistumisajat mahdollisimman aikaisin, kuitenkin viimeistään torstaisin tulee olla ilmoitettuna hoitoajat kahdelle seuraavalle viikolle. Ilmoittaminen on ohjeistettu Orimattilan kaupungin www-sivuilta/varhaiskasvatus: [Sähköinen asiointi ja lomakkeet - orimattila](https://orimattila.fi/kasvatus-ja-koulutus/varhaiskasvatuspalveluiden-asiakkaana/sahkoinen-asiointi-ja-lomakkeet/). Mikäli perhe ei ole ilmoittanut hoitoaikoja määräaikaan mennessä, tulkitaan se siten, että varhaiskasvatuksen tarvetta **EI OLE** ja lapselle ei varata paikkaa. Varattuihin toimintapäiviin lasketaan mukaan läsnäolopäivien lisäksi myös etukäteen varattujen hoitopäivien kohdalle osuvat sairaus- ja muut poissaolot.

**Vastuu varatun ja toteutuneen hoitoajan reaaliaikaisesta seurannasta on huoltajilla.**

Varhaiskasvatusaikojen toteutumista seurataan kuukausittain. Varatun/sovitun hoitoajan ylittyessä peritään maksu toteutuneen ja varatun tuntimäärän mukaan ja samalla tarkistetaan palveluntarve.

Ylimenevien hoitotuntien laskutus

Orimattilan varhaiskasvatuksessa on käytössä hoitoaikatuntien ylityslaskutus, mikäli sovittu palvelutarve ylittyy. Tällöin maksu laskutetaan korkeamman palvelutarpeen mukaisesti.

**Miten kertyneet tunnit lasketaan?**

Laskutuksessa huomioidaan sekä varatut että käytetyt tunnit. Lasku muodostuu uloimpien aikavaihtoehtojen mukaan. Esimerkiksi

* Hoitoaikavaraus: klo 6.30–15.30 = 9 h
* Toteuma: klo 6.45–16.45 = 10 h
* Laskutettava aika: klo 6.30 –16.45 = 10 h 15 min

Lukitusaikana tapahtuvat äkilliset poissaolot tai sairauspoissaolot eivät poista aiemmin varattua hoitoaikaa. Kertyneitä tunteja voi seurata Edlevo-sovelluksen kautta.

Kuukausissa on eri määrä arkipäiviä. Esimerkiksi vuoden 2024 elokuussa on 22 ja lokakuussa on 23 arkipäivää. Sovitut tunnit eivät välttämättä riitä pitkälle kuukaudelle ilman erikoisjärjestelyjä. Esiopetuksen loma-ajalle varattu varhaiskasvatus kerryttää laskutettavia varhaiskasvatustunteja. Tuntien alitusta ei hyvitetä eikä sopimuksen tuntimäärää muuteta satunnaisen tarpeen, esimerkiksi loman mukaan.

Esiopetuksessa olevan lapsen maksu

Esiopetus (ma-pe 4h/pv) on **maksutonta** lukuvuosittain määriteltävinä esiopetuksen toimintapäivinä**.** Päivittäinen esiopetusaika on pääsääntöisesti klo 8.30-12.30 mutta voi poiketa perustellusta, esimerkiksi koulukuljetukseen liittyvästä syystä, ollen esim. 9-13. Vuoropäiväkodissa esiopetusta on klo 8:30-12:30 välillä.

Maksutonta esiopetusta ei järjestetä lukuvuoden loma-aikoina. Jos lapsi tarvitsee esiopetuksen lisäksi täydentävää varhaiskasvatusta, määräytyy maksu palvelusopimuksessa varatun kuukausittaisen tuntimäärän mukaan.

|  |  |
| --- | --- |
| **Aika, tuntia/kk** | **Maksu % kokopäiväisen** **varhaiskasvatuksen maksusta** |
| esiopetus 4h/pv | maksuton |
| esiopetus 4h/pv + enintään 84h/kk (keskimäärin alle 20h/vko) | peritään 60 % kokopäiväisen varhaiskasvatuksen maksusta(maksimissaan 187€)+ mahdollinen tuntiylitys |
| esiopetus 4h/pv + yli 84 h/kk | peritään 80 % kokopäiväisen varhaiskasvatuksen maksusta (maksimissaan 249€) |

Lapsen varhaiskasvatussuhde ja maksu ovat voimassa esiopetuksen alkamiseen 31.7. saakka ja uusi täydentävä alkaa 1.8.. Kun lapsi aloittaa esiopetuksen, päivitetään lapsen sijoitus ja palvelusopimus vastaamaan lapsen esiopetuksen oheista varhaiskasvatuksen tarvetta. Myös asiakasmaksupäätös päivitetään palvelusopimuksen mukaiseksi. Elokuussa perheelle muodostuu yksi lasku, joka sisältää tarvittaessa kaksi erilaista maksua. Lasku muodostuu elokuun alkupäässä laskutettavasta aiemman varhaiskasvatustarpeen mukaisesta maksusta ja esiopetuksen alettua osa-aikaisesta varhaiskasvatusmaksusta. Lapselle tehdään esiopetusvuoden jälkeiselle kesä- ja heinäkuulle uusi asiakasmaksupäätös palvelusopimuksen mukaisesti, jos perhe tarvitsee varhaiskasvatusta.

**Avoin varhaiskasvatus**

Avoimen päiväkoti Kimpan kerhomaksu on 20 €/kk (2pv/vko). Elokuussa veloitetaan 10€, koska kerhot alkavat kuun puolivälissä.

Tilapäisen varhaiskasvatuksen asiakasmaksu

Tilapäinen varhaiskasvatus on satunnaista hoidon tarvetta.

|  |  |  |
| --- | --- | --- |
| **Tilapäinen parkkihoito, tuntia/pv** | **Maksu** | **Maksu sisarukselta** |
| enintään 4h/pv | 18€/pv | 9€/pv |
| yli 4h - 7h/pv | 24€/pv | 12€/pv |
| yli 7h/pv | 30€/pv | 15€/pv |
| vuorohoito | 40€/pv | 40€/pv |

Poissaolojen vaikutus varhaiskasvatukseen asiakasmaksuun

Satunnaisia lapsen poissaolopäiviä ei hyvitetä varhaiskasvatuksen asiakasmaksussa.

Mahdolliset poissaolot eivät vapauta valittuja viikkotunteja käytettäväksi muussa ajankohdassa.

Asiakasmaksu peritään myös poissaolopäiviltä seuraavin **poikkeuksin:**

* Jos lapsi on sairautensa vuoksi poissa varhaiskasvatuksesta kaikki kalenterikuukauden toimintapäivät, maksua **ei** peritä lainkaan.
* Jos lapsi on sairautensa vuoksi poissa varhaiskasvatuksesta vähintään 11 toimintapäivää kalenterikuukaudessa, maksuna peritään **puolet** asiakasmaksun määrästä.
* Jos lapsi on poissa varhaiskasvatuksesta muusta syystä kuin sairautensa vuoksi kalenterikuukauden kaikkina päivinä, maksuna peritään **puolet** asiakasmaksun määrästä. **Koko** maksu peritään, vaikka läsnäolopäiviä olisi vain yksi.
* Terveysviranomaisen määräämä karanteeni rinnastetaan Orimattilan varhaiskasvatuksessa varhaiskasvatuksen asiakasmaksulain määrittämiin sairauspäiviin.
* Maksua ei peritä niiltä päiviltä, joina lapsi on ennalta ilmoitetusti poissa varhaiskasvatuksesta vanhempainrahajakson aikana (lisätietoa tämän ohjeen lopussa: kohta Tietojen muutokset).
* Poissaoloon liittyvät maksualennukset eivät pääsääntöisesti koske poissaolevan lapsen sisaruksia.
* Asiakasmaksua ei peritä, jos lapsi ei tarvitse päiväkodin tai perhepäivähoidon henkilöstön suunnittelu- ja kehittämispäivien aikana varhaiskasvatusta.
* Kun varhaiskasvatussuhde alkaa tai päättyy kesken kalenterikuukauden, kuukausimaksu on toteutuneen varhaiskasvatusajan mukainen

**Peruuttamatta jätetystä varhaiskasvatuksesta perittävä maksu**

Huoltajien tulee vahvistaa tarjottu varhaiskasvatuspaikka mahdollisimman pian sähköisessä asiointipalvelussa tai kirjallisesti. Jos paikkaa ei ole otettu vastaan, eikä varattua paikkaa ole etukäteen peruttu, peritään puolet asetuksen mukaan määräytyvästä maksusta.

**Loma-ajan peruuttamatta jättäminen**
Jos lapsen huoltajat varaavat lapselle varhaiskasvatuspaikan lomansa ajaksi varhaiskasvatusyksiköiden ns. päivystysajalle, eivätkä peruuta sitä ajoissa, voidaan varhaiskasvatuspaikasta periä puolet kuukausimaksusta. Vaikka perheen tulot olisivat niin pienet, ettei lapselle ole määrätty kuukausimaksua, peritään varatusta varhaiskasvatuksesta kuitenkin puolet pienimmästä perittävästä maksusta (varhaiskasvatuksen asiakasmaksulaki 10 § 2 momentti).

Varhaiskasvatuksen asiakasmaksun tarkistaminen

Varhaiskasvatuksen asiakasmaksu tarkistetaan, mikäli perheen tulot muuttuvat olennaisesti, maksu osoittautuu virheelliseksi, perheen koko tai hoidon tarve muuttuu tai voimassa olevat säädökset/päätökset muuttuvat. Jos tulot vaihtelevat kuukausittain, lasketaan keskiarvo vuosiansioista. Jos maksun määräämistä koskeva päätös on perustunut asiakkaan tai hänen edustajansa antamiin virheellisiin tietoihin, voidaan maksu oikaista takautuvasti enintään vuoden ajalta. Päätöksentekijällä on oikeus tarkistaa tiedot ao. viranomaiselta. Vuositarkastuksen yhteydessä perhe voi pyytää tarkastamaan tiedot palkkatulojen ja yleisimpien etuuksien osalta Tulorekisteristä. Perheen on silti aina ilmoitettava ne tulot, joita Tulorekisteristä ei saada. Näitä ovat mm. yrittäjätulo, metsätulo, vuokratulo ja muut pääomatulot Lisätietoja saa verohallinnon sivustolta [Tulorekisteri - Tulorekisteri (vero.fi)](https://www.vero.fi/tulorekisteri/).

**Tietojen muutokset**

Perustietojen muutokset, tulomuutoksista ilmoittaminen, korkeimpaan maksuluokkaan siirtyminen sekä paikan irtisanominen tehdään Orimattilan kaupungin www-sivuilta/varhaiskasvatus löytyvän sähköisen asiointipalvelun kautta: [Sähköinen asiointi ja lomakkeet - orimattila](https://orimattila.fi/kasvatus-ja-koulutus/varhaiskasvatuspalveluiden-asiakkaana/sahkoinen-asiointi-ja-lomakkeet/)

**Varhaiskasvatuksen asiakasmaksuun liittyvät muutokset**
Varhaiskasvatuksen toimistosihteerille on toimitettava tiedot perhesuhteiden ja perhekoon muutoksista, tulotietojen olennaisista muutoksista sekä osoitteenmuutoksesta. Tulotositteet tulee toimittaa kirjeitse tai sähköisen asiointipalvelun kautta, koko perheen tiedot kerralla.

**Hoitoajan tarpeeseen liittyvät muutokset**
Huoltajien tulee ilmoittaa viipymättä päiväkodin johtajalle säännöllisen varhaiskasvatustarpeen muutoksista, perhesuhteiden ja perhekoon sekä työllisyyteen liittyvistä muutoksista sekä osoitteenmuutoksesta.

Jos varhaiskasvatuksen tarve on säännöllisesti sovittua varhaiskasvatusaikaa pienempi, päivitetään palvelusopimus tarvetta vastaavaksi seuraavan kalenterikuukauden ensimmäisestä päivästä alkaen. Varhaiskasvatusmaksua ei muuteta takautuvasti ja muutokset tehdään seuraavan kalenterikuukauden alusta.

Vanhempainvapaa

Oikeus lapsen samaan varhaiskasvatuspaikkaan säilyy, vaikka lapsi on poissa varhaiskasvatuksesta sinä aikana, jona lapsen hoidosta maksetaan sairausvakuutuslain mukaista vanhempainrahaa, jos poissaolo kestää yhtäjaksoisesti enintään 13 viikkoa. Ajalta ei peritä asiakasmaksua.

Yli 5 päivää kestävästä vanhempainvapaaseen liittyvästä poissaolosta on ilmoitettava päiväkotiin tai perhepäiväkotiin viimeistään yhtä kuukautta ennen sen suunniteltua aloittamispäivää. Toistuvasta 1– 5 päivää kestävästä poissaolosta on ilmoitettava viikko ennen ensimmäisen poissaolon suunniteltua aloittamispäivää. Näiltä ajanjaksoilta ei peritä asiakasmaksua.

Kertaluonteisesta enintään 5 päivää kestävästä poissaolosta ei ole ilmoitusvelvollisuutta, eikä ajalta saa asiakasmaksuvapautusta.

Tiedustelut

Asiakasmaksuja koskeviin tiedusteluihin vastaa varhaiskasvatuksen toimistosihteeri

puh: 044 273 5928, sähköposti: varhaiskasvatuspalvelut@orimattila.fi



ORIMATTILAN KAUPUNKI Varhaiskasvatuspalvelut

Erkontie 9, PL 44,16301 Orimattila

**orimattila.fi**